钦定古今图书集成/历象汇编/乾象典/第039卷 > 《秋闺月》权德舆
## 钦定古今图书集成/历象汇编/乾象典/第039卷 > 《秋闺月》权德舆

三五二八光如练，海上天涯人共见。不知何处玉楼
前，乍入深闺玳瑁筵。露浓香迳和愁坐，风动罗帷照
独眠。初卷珠帘看不足，斜抱箜篌未成曲。稍映妆台
临绮窗，遥知不语泪双双。此时愁望知何极，万里秋
天同一色。霭霭遥分陌上光，迢迢对此闺中忆。早晚
归来欢䜩同，可怜歌吹月明中。此夜不堪肠断绝，愿
随流影到辽东。